ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

----------- 2018 թվականի N-----Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ և 23-րդ հոդվածների 3-րդ մասերին համապատասխան`

Հայաստանի Հանրապետության կառավարությունը որոշում է.

1. «Հայաստանի Հանրապետության 2018 թվականի պետական բյուջեի մասին» օրենքի թիվ 1 հավելվածում կատարել վերաբաշխում և Հայաստանի Հանրապետության կառավարության 2017 թվականի դեկտեմբերի 28-ի «Հայաստանի Հանրապետության 2018 թվականի պետական բյուջեի կատարումն ապահովող միջոցառումների մասին» N 1717-Ն որոշման NN 5, 11 և 12 հավելվածներում կատարել փոփոխություններ և լրացումներ` համաձայն NN 1, 2 և 3 հավելվածների:
2. «Կրթության գերազանցության ազգային ծրագրի իրականացում» ծրագրի շրջանակում ստացված ֆինանսական միջոցների նպատակային, արդյունավետ և օրենսդրությամբ սահմանված կարգով ծախսման վերաբերյալ ուսումնասիրություններ կատարելու նպատակով ստեղծված աշխատանքային խմբի և «Էլեկտրոնային ռեսուրսների և հեռավար ուսուցման քաղաքականության մշակում» ծրագիր շրջանակներում հրավիրված փորձագետների կատարված աշխատանքների և ՀՀ կրթության և գիտության նախարարության աշխատակիցների անգլերեն լեզվի իմացության մակարդակի բարձրացման համար հրավիրված մասնագետների վարձատրության համար ՀՀ կրթության և գիտության նախարարությանը հատկացնել 3132.7 հազար դրամ, Հայաստանի Հանրապետության 2018 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասակարգման «Աշխատողների աշխատավարձեր և հավելավճարներ» հոդվածով):
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

**Իրավական ակտի անհրաժեշտությունը (նպատակը).**

«Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու Հայաստանի Հանրապետության կրթության և գիտության նախարարությանը գումար հատկացնելու մասին» Հայաստանի Հանրապետության կառավարության որոշման նախագիծը բխում է «Կրթության գերազանցության ազգային ծրագրի իրականացում» ծրագրի շրջանակում տրամադրված գումարների նպատակային, արդյունավետ և օրենսդրությամբ սահմանված կարգով ծախսման վերաբերյալ ուսումնասիրություններ կատարելու և նախարարության աշխատակիցների անգլերեն լեզվի իմացության մակարդակի բարձրացման անհրաժեշտությունից:

**Ընթացիկ իրավիճակը և խնդիրները.**

ՀՀ կրթության և գիտության նախարարության կողմից 2014-2018 թվականներին <<Այբ կրթական հանգույց>> հիմնադրամին <<Կրթության գերազանցության ազգային ծրագրի իրականացում>> ծրագրի շրջանակում ուսումնական հաստատություններում Արարատյան բակալավրիատի ներդրման նպատակով տրամադրվել է 2.526.396 մլրդ դրամ գումար դրամաշնորհի ձևով: 2018 թվականի հոկտեմբերի 1-ին կնքվել է համաձայնագիր <<Պետության կողմից դրամաշնորհի ձևով տրամադրվող ֆինանսական աջակցության գումարների օգտագործման մասին>> պայմանագիրը վաղաժամկետ լուծելու մասին: Ստեղծված աշխատանքային խմբում բացի Կրթության և գիտության նախարարության ներկայացուցիչներից ներգրավվել են նաև ոլորտի լավագույն մասնագետները և «Էլեկտրոնային ռեսուրսների և հեռավար ուսուցման քաղաքականության մշակում» ծրագրի շրաջանակներում փորձագետը՝ <<Կրթության գերազանցության ազգային ծրագրի իրականացում>> ծրագրի շրջանակում ՀՀ պետական բյուջեից տրամադրված գումարների մասով ներկայացված հաշվետվությունների և տեղեկատվության ճշգրտության, ինչպես նաև տրամադրված ֆինանսական միջոցների նպատակային, արդյունավետ և օրենսդրությամբ սահմանված կարգով ծախսման վերաբերյալ ուսումնասիրություն կատարելու նպատակով: ՀՀ կրթության և գիտության նախարարությունում արտասահմանյան գործուղումներին, սեմինարներին, վերապատրաստումներին թվով ավելի շատ աշխատակիցներ ընդգրկելու նպատակով իրականացվում են անգլերեն լեզվի իմացության մակարդակի բարելավման դասընթացներ:

**Կարգավորման նպատակը և բնույթը.**

«Կրթության գերազանցության ազգային ծրագրի իրականացում» ծրագրի շրջանակում ստացված ֆինանսական միջոցների նպատակային, արդյունավետ և օրենսդրությամբ սահմանված կարգով ծախսման վերաբերյալ ուսումնասիրություններ կատարելու նպատակով ստեղծված աշխատանքային խմբի հրավիրված փորձագետների կատարված աշխատանքների համար անհրաժեշտ է 2470.0 հազար դրամ (թվով 12 փորձագետ) և ՀՀ կրթության և գիտության նախարարության աշխատակիցների անգլերեն լեզվի իմացության մակարդակի բարձրացման համար հրավիրված մասնագետների վարձատրության համար, անհրաժեշտ է 662.7 հազար դրամ (3 խումբ, յուրաքանչյուրը 40 ժամ. 3 x 40 x 4000 + հարկեր), որը նախարարությունը առաջարկում է տրամադրել ՀՀ 2018 թվականի պետական բյուջեի 09.06.01 «42. Կրթության գերազանցության ազգային ծրագրի իրականացում» ծրագրով նախատեսված միջոցների ակնկալվող խնայողությունների հաշվին, որը առաջացել է ծրագրի դադարեցման հետևանքով:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության և գիտության նախարարության աշխատակիցները:

**Իրավական ակտի կիրարկման դեպքում ակնկալվող արդյունքը.**

Հայաստանի Հանրապետության կառավարության սույն որոշման նախագծի ընդունման արդյունքում կապահովվի տրամադրված գումարների մասով ներկայացված հաշվետվությունների և տեղեկատվության ճշգրտության, ինչպես նաև տրամադրված ֆինանսական միջոցների նպատակային, արդյունավետ և օրենսդրությամբ սահմանված կարգով ծախսման վերաբերյալ ուսումնասիրության արդյունքները և նախարարության աշխատակիցների անգլերեն լեզվի իմացության մակարդակի բարձրացումը :

**Այլ տեղեկություններ.**

Չկան:

Տ Ե Ղ Ե Կ Ա Ն Ք

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

«Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու և Հայաստանի Հանրապետության կրթության և գիտության նախարարությանը գումար հատկացնելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

Տ Ե Ղ Ե Կ Ա Ն Ք

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2018 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

Չկան:

**ԱՄՓՈՓԱԹԵՐԹ**

|  |  |  |  |
| --- | --- | --- | --- |
| Առարկության,  առաջարկության հեղինակը,  գրության ստացման ամսաթիվը, գրության համարը | Առարկության,  առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն  19.11.2018թ. թիվ 01/9-2/20965-18 գրություն | 09.06.01«42. Կրթության գերազանցության ազգային ծրագրի իրականացում» ծրագրում 3,1 մլն դրամ մնացորդ առկա չէ: | Ընդունված չէ: | Համաձայն 01.10.2018թ. «Ռ.09.06.01.42 պայմանագրի վաղաժամկետ լուծում» համաձայնագրի «Այբ կրթական հանգույց» հիմնադրամի կողմից նախարարությանը հետ է վերադարձվել 15 565 520 դրամ գումար,որի արդյունքում նախարարության հաշվեհամարին առկա է անհրաժեշտ գումարը: |
| ՀՀ արդարադատության նախարարություն  05.12.2018թ. թիվ 05/14/629730-18 գրություն | Որոշման նախագիծը համապատասխանում է ՀՀ օրենսդրությանը | Ընդունված է: |  |

«Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու և Հայաստանի Հանրապետության կրթության և գիտության նախարարությանը գումար հատկացնելու մասին» Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ